
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Απονομής Ελληνικού Σήματος στο 
Εξαιρετικό Παρθένο και Παρθένο Ελαιόλαδο. 

2 Μερική ανάκληση της κοινής υπουργικής απόφα¬ 
σης Δ1 /ο/3141/1 -9-2010 (Β' 1505) Υφυπουργού 
Οικονομίας Ανταγωνιστικότητας και Ναυτιλίας και 
Υπουργού Υποδομών Μεταφορών και Δικτύων. 

3 Καθορισμός ανωτάτου ορίου των επιτρεπομέ- 
νων, για το έτος 2017, ημερών μετακίνησης εκτός 
έδρας, εντός και εκτός της Επικράτειας για εκτέ¬ 
λεση υπηρεσίας, των Οργάνων Διοίκησης και των 
υπαλλήλων της εταιρείας «ΟΡΓΑΝΙΣΜΟΣ ΑΝΑ¬ 
ΠΤΥΞΗΣ ΚΡΗΤΗΣ Α.Ε. (Ο.Α.Κ. Α.Ε.)». 


ΑΠΟΦΑΣΕΙΣ 

Αριθμ. 63578 _ (1) 

Κανονισμός Απονομής Ελληνικού Σήματος στο 

Εξαιρετικό Παρθένο και Παρθένο Ελαιόλαδο. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη 

1. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 98/ 
Α/2005). 

2. Το π.δ. 116/2014 (ΦΕΚ Α’ 113) «Οργανισμός του Υπ. 
Ανάπτυξης και Ανταγωνιστικότητας». 

3. Του π.δ. 69/2015 (ΦΕΚ Α’ 113) «Διορισμός του Αλέ¬ 
ξιου Τσίπρα του Παύλου, Αρχηγού του Κόμματος «Συ¬ 
νασπισμός Ριζοσπαστικής Αριστερός» (ΣΥ.ΡΙ.ΖΑ), ως 
Πρωθυπουργού». 

4. Του π.δ. 123/2016 (ΦΕΚ Α' 208/4-11 -2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 


γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων.». 

5. Του π.δ. 125/5-11-2016 (ΦΕΚ Α' 210) «Διορισμός 
Υπουργών, Αναπληρωτών Υπουργών και Υφυπουργών». 

6. Τηςυπ' αριθμ. 25228/06.03.2015 κοινής υπουργικής 
απόφασης του Π ρωθυπουργού και του Υπουργού Οικο¬ 
νομίας, Υποδομών, Ναυτιλίας καιΤουρισμού «Διορισμός 
μετακλητού Γενικού Γραμματέα της Γενικής Γραμματείας 
Εμπορίου και Προστασίας Καταναλωτή του Υπουργείου 
Οικονομίας, Υποδομών, Ναυτιλίας καιΤουρισμού», (ΦΕΚ 
ΥΟΔΔ 105). 

7. Την υπ' αριθμ. 117036/17.11.2015 υπουργική από¬ 
φαση «Μεταβίβαση του δικαιώματος υπογραφής "Με 
εντολή Υπουργού" στο Γενικό Γραμματέα Εμπορίου και 
Προστασίας Καταναλωτή». 

8. Τις διατάξεις των άρθρων 184 έως 196 του ν. 4072/ 
2012 (ΦΕΚ 86/Α/2012) «Βελτίωση επιχειρηματικού περι- 
βάλλοντος-Νέα εταιρική μορφή - Σήματα - Μεσίτες Ακι¬ 
νήτων -Ρύθμιση θεμάτων ναυτιλίας, λιμένων και αλιείας 
και άλλες διατάξεις», όπως τροποποιήθηκε και ισχύει με 
τον υπ' αριθμ ν. 4155/2013 «Εθνικό Σύστημα Ηλεκτρο¬ 
νικών Δημοσίων Συμβάσεων και άλλες διατάξεις (ΦΕΚ 
120/Α/29-05-2013) και ιδίως του άρθρου 187. 

9. Το σχέδιο Κανονισμού Απονομής Ελληνικού Σή¬ 
ματος στο εξαιρετικό παρθένο και παρθένο ελαιόλαδο 
που εκπόνησε ο «ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ - 
ΔΗΜΗΤΡΑ» με τη συμβολή Τεχνικής Επιτροπής από εκ¬ 
προσώπους φορέων παραγωγής, έρευνας, επιστήμης, 
κρατικών υπηρεσιών και συλλογικών οργάνων που 
εμπλέκονται στον τομέα αυτό. 

10. Τα αποτελέσματα δημόσιας διαβούλευσης του 
σχεδίου Κανονισμού Απονομής Ελληνικού Σήματος στο 
εξαιρετικό παρθένο και παρθένο ελαιόλαδο που διεξή- 
χθη από 4/4/2016 έως 17/5/2016. 

11. Την εισήγηση της Επιτροπής Ελληνικού Σήματος 
σύμφωνα με την υπ’αριθμ. 11 απόφασή της. 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

1. Σκοπός της παρούσας απόφασης είναι η έκδοση 
Κανονισμού Απονομής Ελληνικού Σήματος στο εξαιρε¬ 
τικό παρθένο και παρθένο ελαιόλαδο, όπως προβλέπει 
ο ν. 4072/2012 (ΦΕΚ 86/Α/2012). 

2. Ο παρών Κανονισμός διασφαλίζει τη λειτουργία 
ενιαίου και ομοιογενούς πλαισίου αξιόπιστων, αμερό¬ 
ληπτων και αποτελεσματικών διαδικασιών ελέγχου και 
απονομής του Ελληνικού Σήματος στο εξαιρετικό παρ¬ 
θένο και παρθένο ελαιόλαδο. 

Άρθρο 2 

Αντικείμενο - Πεδίο Εφαρμογής 

1. Ο παρών Κανονισμός καθορίζει: 

ί) τα προϊόντα στα οποία απονέμεται το Ελληνικό Σήμα, 

ϋ) τις διαδικασίες, τους όρους, τις προϋποθέσεις και το 
τέλος απονομής του, 

Μί) το Φορέα που απονέμει το Ελληνικό Σήμα, ελέγχει 
την τήρηση των όρων και των απαιτήσεων απονομής και 
διατήρησήςτου και επιβάλλει κυρώσεις σε περιπτώσεις 
παράβασής του και 

ίν) τις υποχρεώσεις του Φορέα Απονομής και των δι¬ 
καιούχων χρήσης του Ελληνικού Σήματος. 

2. Η εφαρμογή του παρόντος Κανονισμού αφορά: 

ί) στις επιχειρήσεις των προϊόντων του άρθρου 4, οι 
οποίες επιθυμούν να διαθέσουν στην αγορά προϊόντα 
τους που θα φέρουν στην επισήμανσή τους το Ελληνικό 
Σήμα. 

Μ) στο Φορέα Απονομής του Ελληνικού Σήματος στα 
προϊόντα του άρθρου 4. 

Μί) στην Επιτροπή Ελληνικού Σήματος. 

3.0 παρών Κανονισμός εφαρμόζεται με την επιφύλαξη 
διεθνών, ενωσιακών και εθνικών διατάξεων. 

Άρθρο 3 

Ορισμοί 

1. Για τους σκοπούς του παρόντος Κανονισμού ισχύουν 
οι ακόλουθοι ορισμοί: 

ί) Ελληνικό Σήμα: το προαιρετικό σήμα διάκρισης της 
προέλευσης των ελληνικών προϊόντων (σύμφωνα με τα 
όσα προβλέπονται στο ν. 4072/2012 όπως ισχύει κάθε 
φορά). 

Μ) Επιχείρηση: η επιχείρηση που διαθέτει στην αγορά 
προϊόντα του άρθρου 4 με την επωνυμία της. 

Μί) Φορέας Απονομής: ο Φορέας που απονέμει το Ελ¬ 
ληνικό Σήμα στο εξαιρετικό παρθένο και παρθένο ελαι¬ 
όλαδο, διενεργεί ελέγχους για την τήρηση των όρων και 
των προϋποθέσεων απονομής και διατήρησής του και 
επιβάλλει κυρώσεις στις επιχειρήσεις. 

ίν) Ηλεκτρονικό Μητρώο Ελληνικών Προϊόντων-Υπη- 
ρεσιών (εν συντομία «Μητρώο»): το Μητρώο που τηρεί¬ 
ται στη Διεύθυνση Εμπορικής Ιδιοκτησίας, της Γενικής 
Γραμματείας Εμπορίου και Προστασίας Καταναλωτή 
του Υπουργείου Οικονομίας, Ανάπτυξης και Τουρισμού, 
στο οποίο καταχωρίζεται ανά κατηγορία προϊόντος και 
υπηρεσίας κάθε απονομή, μεταβίβαση και ανάκληση 
προσωρινή ή οριστική της χρήσης του Σήματος. 

ν) Βεβαίωση καταχώρισης στο Μητρώο (εν συντομία 
«Βεβαίωση»): το έγγραφο που εκδίδει ο Φορέας Απονο¬ 
μής, το οποίο πιστοποιεί το δικαίωμα χρήσης του Σήμα¬ 
τος για συγκεκριμένο προϊόν και την καταχώρηση του 
δικαιούχου χρήσης του Ελληνικού Σήματος στο Μητρώο. 

νί) Προσυσκευασμένα προϊόντα: Τα εξαιρετικά παρ¬ 
θένα και παρθένα ελαιόλαδα προς πώληση στον τελικό 


καταναλωτή σε συσκευασία μέγιστης χωρητικότητας (5) 
πέντε λίτρων, η οποία είναι εφοδιασμένη με σύστημα 
ανοίγματος που καταστρέφεται μετά την πρώτη χρήση 
του. Τα εξαιρετικά παρθένα και παρθένα ελαιόλαδα που 
προορίζονται για την κατανάλωση σε εστιατόρια, νο¬ 
σοκομεία, καντίνες ή άλλες παρόμοιες εγκαταστάσεις, 
εκτός από τη συσκευασία των 5 λίτρων, μπορούν να δι- 
ακινούνται, για το σκοπό αυτό, και σε συσκευασίες των 
10, 20, 25 και 50 λίτρων. 

νίί) Ιχνηλασιμότητα: Η ικανότητα να προσδιορίζεται 
η προέλευση και η ταυτότητα ενός προϊόντος με τη 
βοήθεια διαδικασιών συγκεκριμένης καταγραφής και 
ταυτοποίησης. 

νίϋ) Κωδικός έγκρισης επιχειρήσεων τυποποίησης και 
συσκευασίας ελαιολάδων και πυρηνέλαιων: ο μοναδικός 
αλφαριθμητικός κωδικός (με τη μορφή ΕΕ-40-ΧΧΧ) που 
έχει χορηγηθεί από το Υπουργείο Αγροτικής Ανάπτυξης 
και Τροφίμων, σε κάθε επιχείρηση τυποποίησης και συ¬ 
σκευασίας ελαιολάδων και πυρηνέλαιων. 

Άρθρο 4 

Προϊόντα 

Τα προϊόντα στα οποία δύναται να απονεμηθεί το Ελ¬ 
ληνικό Σήμα είναι τα κάτωθι: 

ί) «εξαιρετικό παρθένο ελαιόλαδο», όπως αυτό αναφέ- 
ρεται στο Παράρτημα VII, Μέρος VIII του ΚΑΝ. 1308/2013, 
Μ) «παρθένο ελαιόλαδο», όπως αυτό αναφέρεται στο 
Παράρτημα VII, Μέρος VIII του ΚΑΝ. 1308/2013. 

Άρθρο 5 

Καθορισμός Φορέα Απονομής 
1. Φορέας Απονομής του Ελληνικού Σήματος στα προϊ¬ 
όντα του άρθρου 4 του παρόντος Κανονισμού, ορίζε¬ 
ται ο ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ -ΔΗΜΗΤΡΑ 
(ΕΛ.Γ.Ο.-ΔΗΜΗΤΡΑ). 

Άρθρο 6 

Απαιτήσεις για την απονομή του Ελληνικού 

Σήματος 

1. Για την απονομή του Ελληνικού Σήματος στα προϊ¬ 
όντα του άρθρου 4 του παρόντος Κανονισμού, πρέπει 
να τηρούνται οι κάτωθι απαιτήσεις: 

ί) οι ελαιόκαρποι που χρησιμοποιούνται για την παρα¬ 
γωγή των προϊόντων του άρθρου 4 του παρόντος Κα¬ 
νονισμού, να παράγονται σε γεωργικές εκμεταλλεύσεις 
στην Ελλάδα, 

μ) οι επιχειρήσεις (έδρα και εγκαταστάσεις) έκθλιψης 
ελαιοκάρπων (ελαιοτριβεία), να εδρεύουν στην Ελλάδα, 
ιϋ) οι επιχειρήσεις (έδρα και εγκαταστάσεις) αποθή¬ 
κευσης και εμπορίας μη προσυσκευασμένων προϊόντων 
του άρθρου 4 του παρόντος Κανονισμού (δεξαμενικοί 
χώροι), να εδρεύουν στην Ελλάδα. 

ίν) οι επιχειρήσεις (έδρα και εγκαταστάσεις) τυποποίη¬ 
σης και συσκευασίας των προϊόντων του άρθρου 4 του 
παρόντος Κανονισμού, να εδρεύουν στην Ελλάδα, 
ν) να καθιερώνεται και να τηρείται διαδικασία ιχνηλα- 
σιμότητας, διατηρούμενης της δυνατότητας ανάστρο¬ 
φης επιβεβαίωσής της, που να διασφαλίζει: 

• την ελληνική προέλευση των ελαιοκάρπων, 

■ τη συνέχεια της ιχνηλασιμότητας κατά τη διάρκεια 
των οποιοδήποτε ενδιάμεσων διαδικασιών στην Επιχεί¬ 
ρηση και στις συνεργαζόμενες επιχειρήσεις των άρθρων 
8 και 9, 

• την ταυτότητα των παραγόμενων τελικών προϊόντων 
που εξέρχονται από την Επιχείρηση. 

2. Σε κάθε περίπτωση πρέπει να εξασφαλίζεται ο 
σαφής διαχωρισμός των προϊόντων του άρθρου 4 του 
παρόντος Κανονισμού από ομοειδή προϊόντα μη ελλη¬ 
νικής προέλευσης, σε όλα τα στάδια των παραγωγικών 
διαδικασιών. 

3. Για την τεκμηρίωση της εφαρμογής των απαιτήσε¬ 
ων της παραγράφου 1 του παρόντος άρθρου, πρέπει να 
τηρείται αρχείο (κοινή υπουργική απόφαση 323902/09, 
άρθρο 7, παρ.1 γ) που να αφορά στους προμηθευτές, στις 
εισερχόμενες ποσότητες, στην κίνηση των προϊόντων 
σε όλα τα στάδια των παραγωγικών διαδικασιών εντός 
της Επιχείρησης, στις ποσότητες στους δεξαμενικούς 
χώρους, στους αποδέκτες των εξερχόμενων ποσοτήτων 
των τελικών προϊόντων, καθώς και στη σχέση μεταξύ 
κάθε παρτίδας εισροών αρχικών προϊόντων και κάθε 
παρτίδας εκροών τελικών προϊόντων. 

4. Κατά τη διακίνηση των εξερχόμενων προϊόντων των 
επιχειρήσεων της παραγράφου 1 (ϋ), 1 (ίϋ) και 1 (ίν) του πα¬ 
ρόντος άρθρου, στα συνοδευτικά έγγραφα που εκδίδουν 
(παραστατικά εμπορίας και διακίνησης π.χ. τιμολόγια, 
δελτία αποστολής) να αναγράφεται υποχρεωτικά πλέον 
των καθορισμένων από την εθνική νομοθεσία στοιχείων 
και η ένδειξη «ΕΛΛΗΝΙΚΟ ΣΗΜΑ». 

5. Στο λογιστικό σύστημα των επιχειρήσεων της πα¬ 
ραγράφου 1 (ϋ), 1 (ίϋ) και 1 (ίν) του παρόντος άρθρου, η 
περιγραφή των προϊόντων να ταυτίζεται με εκείνη που 
αναφέρεται στα έγγραφα της παραγράφου 4 του παρό¬ 
ντος άρθρου, η οποία σε κάθε περίπτωση να περιλαμ¬ 
βάνει την ένδειξη «ΕΛΛΗΝΙΚΟ ΣΗΜΑ». 

Άρθρο 7 

Διαδικασία ελέγχου και απονομής του Ελληνικού 

Σήματος 

1. Κάθε ενδιαφερόμενη Επιχείρηση υποβάλλει στο Φο¬ 
ρέα Απονομής, Αίτηση για την απονομή του Ελληνικού 
Σήματος σε προϊόντα που διαθέτει στην αγορά με την 
επωνυμία της. 

2. Η Αίτηση πλέον των όσων προβλέπονται στην πα¬ 
ράγραφο 2 του άρθρου 192 του ν. 4072/2012 όπως κάθε 
φορά ισχύει, πρέπει να περιλαμβάνει τα ακόλουθα: 

ί) ΑΦΜ Επιχείρησης, 

ϋ) πίνακα των προϊόντων (ονομασία πώλησης των 
προϊόντων του άρθρου 4, εμπορική ονομασία, μέγεθος 
και είδος συσκευασίας, κωδικός καταχώρησής τους στο 
λογιστικό σύστημα της Επιχείρησης) στα οποία αιτείται 
την απονομή του Ελληνικού Σήματος, 

ίϋ) κωδικός έγκρισης (ΕΕ-40-ΧΧΧ) της επιχείρησης τυ¬ 
ποποίησης και συσκευασίας των προϊόντων της ανωτέ¬ 
ρω παραγράφου, 

ίν) πίνακα των συνεργαζόμενων επιχειρήσεων της πα¬ 
ραγράφου (ϋ) του άρθρου 6 του παρόντος Κανονισμού, 

ν) πίνακα των συνεργαζόμενων επιχειρήσεων της πα¬ 
ραγράφου (ίϋ) του άρθρου 6 του παρόντος Κανονισμού. 


3.0 Φορέας Απονομής διενεργεί την αξιολόγηση της 
Αίτησης και των δικαιολογητικών που συνυποβάλλονται. 

4. Εάν κατά τη διάρκεια της αξιολόγησης της Αίτησης 
διαπιστωθούν ελλείψεις ως προς τις απαιτήσεις του πα¬ 
ρόντος Κανονισμού, η Επιχείρηση ενημερώνεται εγγρά- 
φως, ώστε να αποστείλει τα συμπληρωματικά στοιχεία. 
Εάν η Επιχείρηση δεν ανταποκριθεί ή τα συμπληρωμα¬ 
τικά στοιχεία δεν γίνονται αποδεκτά, η Αίτηση απορρί¬ 
πτεται και τίθεται στο αρχείο. 

5. Σε περίπτωση θετικής αξιολόγησης της Αίτησης, η 
Επιχείρηση που: 

ί) δραστηριοποιείται στην τυποποίηση καισυσκευασία 
των προϊόντων του άρθρου 4 του παρόντος Κανονισμού 
και συνεργάζεται αποκλειστικά με προμηθευτές της πα¬ 
ραγράφου 1 (ν) του άρθρου 6, καταχωρίζεται αυτοδίκαια 
στο Μητρώο και δικαιούται τη χρήση του Ελληνικού Σή¬ 
ματος στα προϊόντα της που συμμορφώνονται με τις 
απαιτήσεις, 

ϋ) δραστηριοποιείται στην τυποποίηση και συσκευα- 
σία των προϊόντων του άρθρου 4 του παρόντος Κανο¬ 
νισμού και συνεργάζεται με προμηθευτές της παραγρά¬ 
φου 1 (ίϋ) του άρθρου 6, καταχωρίζεται αυτοδίκαια στο 
Μητρώο, εφόσον αυτοί διαθέτουν ειδική βεβαίωση τή¬ 
ρησης των απαιτήσεων του παρόντος Κανονισμού σύμ¬ 
φωνα με τους όρους που περιγράφονται στο άρθρο 8, 

ίϋ) αναθέτει τη συσκευασία των προϊόντων της σε 
άλλη επιχείρηση, ελέγχεται από το Φορέα Απονομής με 
Έλεγχο Αξιολόγησης που αφορά στην εξακρίβωση της 
δυνατότητάς της να συμμορφώνεται με τις απαιτήσεις 
του παρόντος Κανονισμού (άρθρο 9). 

6.0 Φορέας Απονομής χορηγεί Βεβαίωση σε κάθε κα¬ 
ταχωρισμένη στο Μητρώο Επιχείρηση, η οποία εκδίδεται 
μετά την υποβολή σχετικού αιτήματος της. 

7. Μεταξύ της Επιχείρησης και του Φορέα υπογράφεται 
Σύμβαση στην οποία περιγράφονται όροι πιστοποίησης, 
χρήσης Σήματος και οικονομικοί όροι. 

8. Για τη διασφάλιση τηςσυνεχούςτήρησηςτων απαι¬ 
τήσεων του παρόντος Κανονισμού, ο Φορέας Απονομής 
διενεργεί Ελέγχους Επιτήρησης στις καταχωρισμένες στο 
Μητρώο Επιχειρήσεις, όπως περιγράφεται στην παρά¬ 
γραφο 1 (ίϋ) του άρθρου 12. 

Άρθρο 8 

Διαδικασία ελέγχου επιχειρήσεων αποθήκευσης 
και εμπορίας μη προσυσκευασμένων προϊόντων 

1. Κάθε επιχείρηση της παραγράφου 1 (ίϋ) του άρθρου 
6 δύναται να αποτελεί προμηθευτή της Επιχείρησης, 
εφόσον: 

ί) αιτείται στο Φορέα Απονομής τον έλεγχο ως προς 
την τήρηση των απαιτήσεων του παρόντος Κανονισμού 
συμπληρώνοντας τυποποιημένο έντυπο του Φορέα, 
όπου περιλαμβάνονται τα στοιχεία της (ΑΦΜ, δεξαμε- 
νικοί χώροι της επιχείρησης ή άλλων συνεργαζόμενων 
επιχειρήσεων και άδεια λειτουργίας), 

ϋ) τηρεί αρχείο που αφορά στους προμηθευτές εξαι¬ 
ρετικού παρθένου και παρθένου ελαιολάδου, στις ει¬ 
σερχόμενες ποσότητες, στις ποσότητες που παραμέ¬ 
νουν αποθηκευμένες σε δεξαμενές, στους αποδέκτες 
των εξερχόμενων ποσοτήτων μη προσυσκευασμένων 

προϊόντων, καθώς και στη σχέση μεταξύ εισροών και 
εκροών προϊόντων, 

Μι) ελέγχεται από το Φορέα Απονομήςγιατηντήρηση 
των απαιτήσεων του παρόντος Κανονισμού. 

2. Στην ανωτέρω επιχείρηση που συμμορφώνεται με 
τις απαιτήσεις του παρόντος Κανονισμού, χορηγείται από 
το Φορέα Απονομής ειδική βεβαίωση, η οποία εκδίδεται 
μετά την υποβολή σχετικού αιτήματος της. 

3. Για τη διασφάλιση της συνεχούς τήρησης των απαι¬ 
τήσεων του παρόντος Κανονισμού, ο Φορέας Απονο¬ 
μής διενεργεί Ελέγχους Επιτήρησης, όπως περιγράφεται 
στην παράγραφο 1 (ίν) του άρθρου 12. 

4. Οι απαιτήσειςτου παρόντος άρθρου πρέπει να ακο¬ 
λουθούνται από κάθε επιχείρηση που εμπλέκεται στη 
διακίνηση μη προσυσκευασμένου προϊόντος από την 
έκθλιψη ελαιοκάρπου έως τη συσκευασία των τελικών 
προϊόντων. 

Άρθρο 9 

Διαδικασία ελέγχου επιχειρήσεων τυποποίησης 
και συσκευασίας που λειτουργούν για λογαρια¬ 
σμό της Επιχείρησης (φασόν) 

1. Η Επιχείρηση δύναται να αναθέτει την τυποποίη¬ 
ση και συσκευασία των προϊόντων της σε άλλη επιχεί¬ 
ρηση (καταχωρισμένη ή μη στο Μητρώο). Η ανάθεση 
συσκευασίας αποτελεί κύριο κριτήριο ανάλυσης επικιν- 
δυνότηταςτου προγραμματισμού Ελέγχων Επιτήρησης, 
σύμφωνα με την παράγραφο 1 (ϊϋ) του άρθρου 12 του 
παρόντος Κανονισμού. 

2. Η καταχωρισμένη στο Μητρώο επιχείρηση τυποποί¬ 
ησης και συσκευασίαςτης παραγράφου 1 του παρόντος 
άρθρου, δεν ελέγχεται στο πλαίσιο της αξιολόγησηςτης 
Επιχείρησης. 

3. Η επιχείρηση τυποποίησης και συσκευασίας της 
παραγράφου 1 του παρόντος άρθρου που δεν διαθέτει 
στην αγορά προϊόντα με την επωνυμία της και ως εκ 
τούτου δεν είναι καταχωρισμένη στο Μητρώο, λαμβάνει 
ειδική βεβαίωση τήρησης των απαιτήσεων του παρό¬ 
ντος Κανονισμού, μετά την υποβολή σχετικού αιτήματος 
της, εφόσον συνεργάζεται με: 

ί) προμηθευτές της παραγράφου 1 (ϋ) του άρθρου 6 
ή/και, 

ϋ) προμηθευτές της παραγράφου 1 (ίϋ) του άρθρου 6, 
που διαθέτουν ειδική βεβαίωση σύμφωνα μετο άρθρο 8. 

4. Στο Μητρώο, καταγράφονται ανά προϊόν, τα στοι¬ 
χεία των συνεργαζόμενων επιχειρήσεων τυποποίησης 
και συσκευασίας (επωνυμία). 

Άρθρο 10 

Επέκταση δικαιώματος χρήσης του Ελληνικού 
Σήματος 

1. Για την επέκταση του δικαιώματος χρήσης του Ελ¬ 
ληνικού Σήματος της Επιχείρησης σε άλλο προϊόν της, η 
Επιχείρηση υποχρεούται να υποβάλλει στο Φορέα, νέα 
Αίτηση, σύμφωνα μετη διαδικασία που προβλέπεται στο 
άρθρο 7 του παρόντος Κανονισμού. 

2. Η Αίτηση συνοδεύεται από υπόδειγμα της ετικέτας 
του προϊόντος και τα δικαιολογητικά της παραγράφου 


2 του άρθρου 7 δεν συνυποβάλλονται εκ νέου, εφόσον 
αυτά δεν έχουν τροποποιηθεί. 

3. Στην περίπτωση θετικής αξιολόγησης της Αίτησης 
δεν διεξάγεται νέος Έλεγχος Αξιολόγησης και η Επιχεί¬ 
ρηση καταχωρίζεται στο Μητρώο. 

4. Η περίπτωση επέκτασης του δικαιώματος χρήσης 
του Σήματος της Επιχείρησης σε άλλα προϊόντα της, 
αποτελεί κύριο κριτήριο ανάλυσης επικινδυνότητας 
προγραμματισμού Ελέγχων Επιτήρησης σύμφωνα με 
την παράγραφο 1 (ίϋ) του άρθρου 12 του παρόντος Κα¬ 
νονισμού. 

Άρθρο 11 

Προϊόντα Προστατευόμενης Ονομασίας 

Προέλευσης (Π.Ο.Π.) και Προστατευόμενης 

Γεωγραφικής Ένδειξης (Π.Γ.Ε.) 

1. Οι επιχειρήσεις που είναι πιστοποιημένες και κατα¬ 
χωρισμένες στο «Μητρώο εγκεκριμένων επιχειρήσεων 
και δικαιούχων χρήσεως των ενδείξεων Π.Ο.Π./Π.Γ.Ε.» 
που τηρεί ο ΕΛ.Γ.Ο.-ΔΗΜΗΤΡΑ για την παραγωγή ή/και 
συσκευασία ή/και εμπορία προϊόντων Π.Ο.Π. ή Π.Γ.Ε, κα¬ 
ταχωρίζονται αυτοδίκαια στο Μητρώο και δικαιούνται 
τη χρήση του Ελληνικού Σήματος, μετά την υποβολή της 
Αίτησης με όσα προβλέπονται στην παράγραφο 2 του 
άρθρου 192 του ν.4072/2012. 

2. Στις επιχειρήσεις τυποποίησης και συσκευασίας της 
ανωτέρω παραγράφου, που δεν διαθέτουν στην αγορά 
προϊόντα με την επωνυμία τους, ο Φορέας Απονομής χο¬ 
ρηγεί αυτοδίκαια την ειδική βεβαίωση της παραγράφου 

3 του άρθρου 9, μετά την υποβολή σχετικού αιτήματος 
τους. 

Άρθρο 12 

Υποχρεώσεις Φορέα Απονομής 
1.0 Φορέας Απονομής πλέον των όσων προβλέπονται 
στο ν.4072/2012 όπως κάθε φορά ισχύει, πρέπει: 

ί) Να απασχολεί Ελεγκτές ικανούς να ελέγχουν και να 
πιστοποιούν σύμφωνα με τον παρόντα Κανονισμό και 
εγγεγραμμένους στο ειδικό για το εν λόγω πεδίο πιστο¬ 
ποίησης Μητρώο Ελεγκτών του ΕΛ.Γ.Ο.-ΔΗΜΗΤΡΑ. 

ίί) Να διενεργεί τον Έλεγχο Αξιολόγησης (όπου προ- 
βλέπεται) στην Επιχείρηση κατά τη χρονική περίοδο 
παραγωγικών δραστηριοτήτων της που αφορούν στα 
προϊόντα για τα οποία αιτείται την απονομή Σήματος. 
Κατά τη διάρκεια του Ελέγχου Αξιολόγησης πρέπει να 
ελέγχεται το σύνολο των απαιτήσεων του παρόντος Κα¬ 
νονισμού. Ο Έλεγχος πρέπει να συμπεριλαμβάνει εκτός 
από τις εγκαταστάσεις της Επιχείρησης, τις περιφερει¬ 
ακές της μονάδες, καθώς και άλλες συνεργαζόμενες μ' 
αυτήν επιχειρήσεις (πλην των επιχειρήσεων των άρθρων 
6 παράγραφος Ί (ϊϋ) και 9). Η Επιχείρηση αναλαμβάνει 
την ευθύνη της τήρησης της ιχνηλασιμότητας των προϊ¬ 
όντων της στη συνεργαζόμενη επιχείρηση, καθώς και 
της αποδοχής του ελέγχου από την επιχείρηση αυτή. 

ίϋ) Να διενεργεί Ελέγχους Επιτήρησης στην Επιχείρηση 
βάσει κριτηρίων ανάλυσης επικινδυνότητας, προκειμέ- 
νου να διαπιστώνεται η συνεχής τήρηση των σχετικών 
απαιτήσεων και οπωσδήποτε σε περιπτώσεις υπόνοιας, 

καταγγελιών ή μετά από ενημέρωση από άλλες αρχές 
ελέγχου κατά τη διενέργεια ελέγχων της αρμοδιότητάς 
τους ή σε οποιαδήποτε άλλη περίπτωση γνωστοποίησης 
περί μη τήρησης των σχετικών απαιτήσεων. Κάθε κατα¬ 
χωρισμένη Επιχείρηση πρέπει να ελέγχεται τουλάχιστον 
μία (1) φορά κάθε πέντε (5) χρόνια. 

ίν) Να ελέγχει τις επιχειρήσεις της παραγράφου 1(ίίί) 
του άρθρου 6, της παραγράφου 3 του άρθρου 9 και της 
παραγράφου 2 του άρθρου 11 ως προς την τήρηση των 
απαιτήσεων του παρόντος Κανονισμού. Κάθε προανα- 
φερόμενη επιχείρηση που διαθέτει την ειδική βεβαίωση 
πρέπει να ελέγχεται τουλάχιστον μία (1) φορά κάθε πέντε 
(5) χρόνια βάσει κριτηρίων ανάλυσης επικινδυνότητας. 

ν) Να προβαίνει κατά τη διεξαγωγή των Ελέγχων, σε 
έλεγχο παραστατικών στοιχείων εμπορίας και διακίνη¬ 
σης προκειμένου να τεκμηριώνει την τήρηση των προ- 
βλεπόμενων αρχείων. 

νί) Να μην παρέχει συμβουλευτικές υπηρεσίες στην 
Επιχείρηση. 

νϋ) Σε περίπτωση καταγραφής μη συμμορφώσεων ως 
προς τις απαιτήσεις του παρόντος Κανονισμού, το χρονι¬ 
κό διάστημα για την αποστολή διορθωτικών ενεργειών 
εκ μέρους της Επιχείρησης και την αποδοχή τους από το 
Φορέα, να μην υπερβαίνει τον ένα (1) μήνα από την ημε¬ 
ρομηνία Ελέγχου, διαφορετικά ο Φορέας, προβαίνει στην 
επιβολή των κυρώσεων που προβλέπονται στην παρ. 1 
του άρθρου 194 του ν.4072/2012 όπως ισχύει κάθε φορά. 

νίϋ) Να διεξάγει ελέγχους στην αγορά προκειμένου να 
διαπιστωθεί τυχόν παραπλάνηση ή κατάχρηση του Ελλη¬ 
νικού Σήματος και από μη καταχωρισμένες επιχειρήσεις. 

ίχ) Να διερευνά και να αξιοποιεί τα αποτελέσματα 
ελέγχων που διενεργούν και του αποστέλλουν άλλες 
υπηρεσίες και φορείς και αφορούν σε ενδείξεις κατά¬ 
χρησης του Ελληνικού Σήματος. 

Άρθρο 13 

Υποχρεώσεις δικαιούχων χρήσης του Ελληνικού 

Σήματος 

1. Οι επιχειρήσεις που δικαιούνται τη χρήση του Ελ¬ 
ληνικού Σήματος πλέον των όσων προβλέπονται στο 
ν.4072/2012 όπως κάθε φορά ισχύει, πρέπει: 

ί) Να παρέχουν κάθε πληροφορία που κρίνεται ανα¬ 
γκαία για την εκπλήρωση των υποχρεώσεων του Φορέα 
δυνάμει του παρόντος Κανονισμού. 

Μ) Να αποδέχονται τους Ελέγχους που προβλέπονται 
στον παρόντα Κανονισμό και να εξασφαλίζουν στους 
Ελεγκτές του Φορέα Απονομής πρόσβαση στις εγκα¬ 
ταστάσεις τους και στις περιφερειακές τους μονάδες. 

ίϋ) Να τηρούν όλα τα αρχεία που προβλέπονται στον 
παρόντα Κανονισμό. 

ίν) Να υλοποιούν κατάλληλες διορθωτικές ενέργειες 
στην περίπτωση καταγραφής μη συμμορφώσεων ως 
προς τις απαιτήσεις του παρόντος Κανονισμού. 

ν) Να γνωστοποιούν στο Φορέα κάθε μεταβολή στη 
δομή ή/και τη λειτουργία τους, το νομικό και ιδιοκτησι¬ 
ακό καθεστώς, τις υπεργολαβίες, τις συσκευασίες, τις ετι¬ 
κέτες κ.λπ. που σχετίζονται με τα προϊόντα στα οποία έχει 
απονεμηθεί το Ελληνικό Σήμα. Η σχετική γνωστοποίηση 


υποβάλλεται εγγράφως εντός τριάντα (30) εργάσιμων 
ημερών από την έναρξη εφαρμογής της μεταβολής. 

νί) Να διακόπτουν άμεσα κάθε χρήση του «Ελληνικού 
Σήματος» στην περίπτωση ανάκλησηςτου δικαιώματος 
χρήσης του. 

νϋ) Να τηρούντους όρουςτης Σύμβασης που υπογρά¬ 
φουν με το Φορέα Απονομής. 

Άρθρο 14 

Όροι για τη χρήση του Ελληνικού Σήματος 

1. Το Ελληνικό Σήμα χρησιμοποιείται στη μορφή που 
έχει εγκριθεί με σχετική απόφαση του Υπουργού Οικο¬ 
νομίας, Ανάπτυξης και Τουρισμού. 

2. Το Ελληνικό Σήμα τοποθετείται στην επισήμανση 
των προσυσκευασμένων προϊόντων (μέσα συσκευασίας 
ή/και ετικέτα που συνδέεται μ'αυτή). Δύναται δε να χρη¬ 
σιμοποιείται σε οποιοδήποτε μέσο για την παρουσίαση 
και τη διαφήμισή του. 

3. Την ευθύνη για τη χρήση του Ελληνικού Σήματος 
έχει η Επιχείρηση στην οποία έχει απονεμηθεί το Ελλη¬ 
νικό Σήμα για προϊόντα που διαθέτει στην αγορά με την 
επωνυμία της. 

Άρθρο 15 

Κυρώσεις - Ανάκληση δικαιώματος χρήσης 

Ελληνικού Σήματος 

Ο Φορέας Απονομής δύναται να επιβάλλει τις κυρώ¬ 
σεις που προβλέπονται στις παρ. 1 και 2 του άρθρου 194 
του ν.4072/2012, όπως ισχύει κάθε φορά. 

Άρθρο 16 

Ενστάσεις 

Κατά των αποφάσεων του Φορέα Απονομής που αφο¬ 
ρούν την απονομή, διαγραφή, καθώς και την επιβολή 
κυρώσεων μπορεί να ασκηθεί ένσταση ενώπιον την Επι¬ 
τροπής Ελληνικού Σήματος (ΕΕΣ) όπως προβλέπεται στο 
άρθρο 195 του ν. 4072/2012, όπως ισχύει κάθε φορά. 

Άρθρο 17 

Τέλη Ελληνικού Σήματος 

1. Για την απονομή και τη χρήση του Ελληνικού Σή¬ 
ματος, η Επιχείρηση καταβάλλει στο Φορέα Απονομής, 
κατ' έτος και ανά προϊόν, τέλος χρήσης του Ελληνικού 
Σήματος, όπως προβλέπεται στο ν.4072/2012 με τις 
τυχόν τροποποιήσεις του. Ανάλογα με τον αριθμό των 
καταχωρισμένων προϊόντων της Επιχείρησης το ετήσιο 
τέλος διαμορφώνεται ως εξής: 


Αριθμός καταχωρισμένων 
στο Μητρώο προϊόντων 
της Επιχείρησης 

Ετήσιο τέλος χρήσης 
(ευρώ) 

1-7 

150 

8-14 

+ 100 

15-21 

+ 100 

>22 

+ 50 


Τα παραπάνω τέλη συμπεριλαμβάνουν το Φ.Π.Α. 

2. Το τέλος καταβάλλεται πριν την καταχώρηση κάθε 
προϊόντος της Επιχείρησης στο Μητρώο. Για κάθε επι¬ 
πλέον έτος χρήσης του Ελληνικού Σήματος, το τέλος 

καταβάλλεται εντός του πρώτου διμήνου του ημερο¬ 
λογιακού έτους. 

3. Οι επιχειρήσεις της παραγράφου (Μι) του άρθρου 6 
του παρόντος Κανονισμού καταβάλλουν κατ'έτος, τέλος 
χορήγησης ειδικής βεβαίωσης (παράγραφος 2, άρθρο 
8) που ανέρχεται στο ποσό των 100 ευρώ (συμπεριλαμ¬ 
βανομένου του Φ.Π.Α.) σύμφωνα με τους όρους της 
Σύμβασης που υπογράφουν με το Φορέα Απονομής. 
Το τέλος καταβάλλεται εντόςτου πρώτου διμήνου κάθε 
ημερολογιακού έτους. 

4. Τα τέλη καταβάλλονται στο λογαριασμό του ΕΛ- 
ΓΟ-ΔΗΜΗΤΡΑ που τηρείται στην Τράπεζα Πειραιώς με 
αναγραφή επί του αποδεικτικού κατάθεσης της επωνυ¬ 
μίας της επιχείρησης και της αιτιολόγησης «Τέλος για το 
Ελληνικό Σήμα». 

5. Η μη έγκαιρη εκπλήρωση των οικονομικών υπο¬ 
χρεώσεων της Επιχείρησης, επιφέρει την ανάκληση του 
δικαιώματος χρήσης του Ελληνικού Σήματος. 

6. Σε περίπτωση ανάκλησης του δικαιώματος χρήσης 
του Ελληνικού Σήματος, πραγματοποιείται εκκαθάρι¬ 
ση των οικονομικών υποχρεώσεων αυτού, με βάση τα 
δωδεκατημόρια των τελών χρήσης. Τυχόν πιστωτικό ή 
χρεωστικό υπόλοιπο βαρύνει τον ΕΛΓΟ-ΔΗΜΗΤΡΑ ή την 
Επιχείρηση, αντίστοιχα. 

7. Η μη έγκαιρη εκπλήρωση των οικονομικών υποχρε¬ 
ώσεων της επιχείρησης της παραγράφου (ίϋ) του άρθρου 
6 του παρόντος Κανονισμού επιφέρει την ανάκληση της 
ειδικής βεβαίωσης. 

Άρθρο 18 

Αναθεωρήσεις 

Ο παρών Κανονισμός δύναται να αναθεωρείται με 
κοινή απόφαση των Υπουργών Αγροτικής Ανάπτυξης 
και Τροφίμων, Οικονομίας, Ανάπτυξης και Τουρισμού, 
κατόπιν σχετικής εισήγησης της Επιτροπής Ελληνικού 
Σήματος. 

Άρθρο 19 

Δημοσίευση Αποφάσεων 

Ο παρών Κανονισμός αναρτάται στην ιστοσελίδα της 
Γενικής Γραμματείας Εμπορίου και Προστασίας Κατανα¬ 
λωτή (νννννν^ΓθθΚηηΒΓΚ^ον.ςιΐ') και του ΕΛ.Γ.Ο.-ΔΗΜΗΤΡΑ 
(νννννν.θ 190 . 91 ·)· 

Άρθρο 20 

Έναρξη Ισχύος 

Η ισχύς του παρόντος Κανονισμού, αρχίζει από την 
ημερομηνία δημοσίευσής του στην εφημερίδα της Κυ- 
βερνήσεως. 

Ο παρών Κανονισμός να δημοσιευθεί στην εφημερίδα 
της Κυβερνήσεως. 

Αθήνα, 7 Ιουνίου 2017 

Οι Υπουργοί 

Οικονομίας και Αγροτικής Ανάπτυξης και 

Ανάπτυξης Τροφίμων 

ΔΗΜΟΣ ΠΑΠΑΔΗΜΗΤΡΙΟΥ ΕΥΑΓΓΕΛΟΣ ΑΠΟΣΤΟΛΟΥ 


Αριθμ. ΔΛΥοικ. 940/Φ. 32/Ε17 (2) 

Μερική ανάκληση της κοινής υπουργικής από¬ 
φασης Δ1 /ο/3141/1 -9-2010 (ΒΊ505) Υφυπουρ¬ 
γού Οικονομίας Ανταγωνιστικότητας και Ναυτι¬ 
λίας και Υπουργού Υποδομών Μεταφορών και 
Δικτύων. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ- 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Σύμφωνα με τις διατάξεις: 

Ι.Του π.δ. 70/2015 (ΑΊ14) περί της ανασύστασης 
του Υπουργείου Οικονομίας Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού. 

2. Του π.δ. 123/2016 (Α'208) περί της ανασύστασης και 
μετονομασίας του Υπουργείου Οικονομίας, Ανάπτυξης 
καιΤουρισμού, σε Υπουργείο Οικονομίας και Ανάπτυξης 
και του Υπουργείου Υποδομών, Μεταφορών και Δικτύων, 
σε Υπουργείο Υποδομών και Μεταφορών. 

3. Του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

4. Του π.δ. 63/2005 (Α'98) «Κωδικοποίηση της νομοθε¬ 
σίας για την Κυβέρνηση και τα Κυβερνητικά Όργανα», 
όπως συμπληρώθηκε (Α'29) και ισχύει. 

5. Του άρθρου 17 παρ. 2 του ν.3212/2003 (Α'308). 

6. Του π.δ. 109/2014 (ΑΊ 76) για τον «Οργανισμό του 
Υπουργείου Υποδομών Μεταφορών και Δικτύων» και 
ειδικότερα του άρθρου 40 που αφορά στη σύσταση και 
τις αρμοδιότητεςτης Διεύθυνσης Λιμενικών Υποδομών. 

7. Το π.δ. 116/2014 (ΑΊ 85) του Υπουργείου Ανάπτυξης 
και Ανταγωνιστικότητας, όπως ισχύει. 

8. Την αριθμ. Υ197/16-14-2016 (Β'3722) απόφαση 
Πρωθυπουργού με θέμα: «Ανάθεση Αρμοδιοτήτων 
στον Αναπληρωτή Υπουργό Οικονομίας και Ανάπτυ¬ 
ξης, Αλέξανδρο Χαρίτση», όπως τροποποιήθηκε με την 
υπ' αρ. Υ226/27-12-2016 απόφαση του Πρωθυπουργού 
«Τροποποίηση απόφασης ανάθεσης αρμοδιοτήτων στον 
Αναπληρωτή Υπουργό Οικονομίας και Ανάπτυξης Αλέ¬ 
ξανδρο Χαρίτση» (Β’4233). 

9. Τηναριθμ.Δ16α/04/773/29-11-90 (Β'746) κοινής από¬ 
φασης Υπουργού Προεδρίας και Αναπληρωτή Υπουργού 
ΠΕ.ΧΩ.ΔΕ. «Περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

Αφού λάβαμε υπόψη: 

1. Την κοινή υπουργική απόφαση Δ1 /ο/3141/ 
1-9-2010 (ΒΊ505) Υφυπ. Οικονομίας Ανταγωνιστικότη¬ 
τας και Ναυτιλίας και Υπουργού Υποδομών Μεταφορών 
και Δικτύων και ειδικότερα την περ. 1.1 της παρ. 1 του 
άρθρου 1 αυτής, σύμφωνα με την οποία εκχωρήθηκε και 
μεταβιβάστηκε στην εταιρία με την επωνυμία «ΕΓΝΑΤΙΑ 
ΟΔΟΣ Α.Ε.» η αρμοδιότητα της μελέτης και κατασκευής 
του έργου: «Λιμάνι Σιγρίου Λέσβος». 

2. Την κοινή υπουργική απόφαση 3122.1-Λ46/ 
22893/17/27-3-2017 (ΒΊ256) Υπουργών Υποδομών 
και Μεταφορών-Ναυτιλίας και Νησιωτικής Πολιτικής 
με θέμα: «Ορισμός αποφαινομένων οργάνων για την 
εκτέλεση του έργου Επιβατικός και Εμπορικός Λιμένας 
Σιγρίου-Α'Φάση» σύμφωνα με την οποία ορίστηκε η 
Δ/νση Λιμενικών Υποδομών της Γενικής Γραμματείας 






Τεύχος Β' 21Ί 1/20.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


21281 


Υποδομών του Υπουργείου Υποδομών και Μεταφορών 
ως Αναθέτουσα και Προϊστάμενη Αρχή και το Τμήμα 
Κατασκευής Έργων Αθήνας της Ειδικής Υπηρεσίας Δη¬ 
μοσίων Έργων Κατασκευής και Συντήρησης Συγκοινωνι¬ 
ακών Υποδομών της Γενικής Γραμματείας Υποδομών του 
Υπουργείου Υποδομών και Μεταφορών ως Διευθύνουσα 
Υπηρεσία για την εκτέλεση του έργου. 

3. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Ανακαλείται η κοινή υπουργική απόφαση Δ1 / 
ο/3141/1 -9-10 (ΒΊ 505) Υφυπ. Οικονομίας Ανταγωνιστι¬ 
κότητας και Ναυτιλίας και Υπουργού Υποδομών Μετα¬ 
φορών και Δικτύων, σε ότι αφορά την περ. 1.1 της παρ. 
1 του άρθρου 1 αυτής. 

2. Η παρούσα απόφαση ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2017 

Οι Υπουργοί 

Αναπληρωτής Υπουργός Υποδομών και 
Οικονομίας και Ανάπτυξης Μεταφορών 

ΑΛΕΞΑΝΔΡΟΣ ΧΑΡΙΤΣΗΣ ΧΡΗΣΤΟΣ ΣΠΙΡΤΖΗΣ 


Αριθμ. ΔΠΔΑ/19008/8 30/Φ.ΡΑΚ (3) 

Καθορισμός ανωτάτου ορίου των επιτρεπόμε¬ 
νων, για το έτος 2017, ημερών μετακίνησης εκτός 
έδρας, εντός και εκτός της Επικράτειας για εκτέ¬ 
λεση υπηρεσίας, των Οργάνων Διοίκησης και των 
υπαλλήλων της εταιρείας «ΟΡΓΑΝΙΣΜΟΣ ΑΝΑ¬ 
ΠΤΥΞΗΣ ΚΡΗΤΗΣ Α.Ε. (Ο.Α.Κ. Α.Ε.)». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΥΠΟΔΟΜΩΝ 
ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ/τος 63/2005 (Α' 98), 
β) του άρθρου 3 του Κεφαλαίου Β’ του ν. 4138/2013 
(Α' 72) με το οποίο συγχωνεύονται τα Ν.Π.Ι.Δ. Ο.ΑΝ.Α.Κ 
Α.Ε. και Ο.Α.ΔΥ.Κ Α.Ε. σε νέα εταιρεία, με την επωνυμία 
ΟΡΓΑΝΙΣΜΟΣ ΑΝΑΠΤΥΞΗΣ ΚΡΗΤΗΣ Α.Ε. (Ο.Α.Κ Α.Ε.), 
γ) του άρθρου 3 του Κεφαλαίου Α της Υποπαραγράφου 
Δ.9 της παραγράφου Δ του άρθρου 2 του Μέρους Β' του 
ν. 4336/2015 (Α' 94) «Συνταξιοδοτικές διατάξεις - Κύρω¬ 
ση του Σχεδίου Σύμβασης Οικονομικής Ενίσχυσης από 
τον Ευρωπαϊκό Μηχανισμό Σταθερότητας και ρυθμίσεις 
για την υλοποίηση της Συμφωνίας Χρηματοδότησης», 
δ) του π.δ/τος 70/2015 (Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων,..., Ανάπτυξης και Τουρισμού», 
ε) του π.δ/τος 109/2014 (Α' 176) «Οργανισμός του 
Υπουργείου Υποδομών, Μεταφορών και Δικτύων», όπως 
ισχύει σήμερα, 


στ) του άρθρου 4 του π.δ. 23/2016 (Α' 208) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων», 
ζ) του π.δ/τος 125/2016 (Α’ 210) «Διορισμός Υπουργών, 
Αναπληρωτών Υπουργών και Υφυπουργών». 

2. Τις υπ' αριθμ. πρωτ. αποφάσεις: 

α) Δ16γ/364/15/256/Γ/18-6-2013 (Β' 1473) κοινή 
υπουργική απόφαση των Υπουργών Οικονομικών, Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων και του Αναπληρωτή Υπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων «Πράξη Συγχώνευσης του νομικού προσώπου 
ιδιωτικού δικαίου "ΟΡΓΑΝΙΣΜΟΣ ΑΝΑΠΤΥΞΕΩΣ ΑΝΑΤΟ¬ 
ΛΙΚΗΣ ΚΡΗΤΗΣ" και του νομικού προσώπου ιδιωτικού 
δικαίου "ΟΡΓΑΝΙΣΜΟΣ ΑΝΑΠΤΥΞΕΩΣ ΔΥΤΙΚΗΣ ΚΡΗΤΗΣ" 
με σύσταση νέας εταιρείας - Σύσταση ανώνυμης εται¬ 
ρείας υπό την επωνυμία "ΟΡΓΑΝΙΣΜΟΣ ΑΝΑΠΤΥΞΗΣ 
ΚΡΗΤΗΣ ΑΝΩΝΥΜΗ ΕΤΑΙΡΕΙΑ (Ο.Α.Κ. Α.Ε.)"», 
β) 1749/87/12-1-2017 κοινή υπουργική απόφαση 
(Β' 325) του Αναπληρωτή Υπουργού Οικονομικών και 
του Υπουργού Υποδομών και Μεταφορών «Έγκριση του 
προϋπολογισμού έτους 2017, του φορέα "ΟΡΓΑΝΙΣΜΟΣ 
ΑΝΑΠΤΥΞΗΣ ΚΡΗΤΗΣ ΑΝΩΝΥΜΗ ΕΤΑΙΡΕΙΑ (Ο.Α.Κ. Α.Ε.)"», 
γ) Υ29/8-10-2015 (Β' 2168) του Πρωθυπουργού «Ανά¬ 
θεση αρμοδιοτήτων στον Αναπληρωτή Υπουργό Οικο¬ 
νομικών Γεώργιο Χουλιαράκη», 
δ) οικ.509/11/3-1-2017 κοινή υπουργική απόφαση 
(Β' 61) του Αναπληρωτή Υπουργού Οικονομικών, της 
Υπουργού Διοικητικής Ανασυγκρότησης και του Υπουρ¬ 
γού Υποδομών και Μεταφορών «Αναδιοργάνωση της 
Γενικής Διεύθυνσης Οικονομικών Υπηρεσιών του Υπουρ¬ 
γείου Υποδομών και Μεταφορών, σύμφωνα με τις διατά¬ 
ξεις του άρθρου 58 του ν. 4438/2016 (Α' 228)». 

3. Το υπ’ αριθμ πρωτ. 1438/23-2-2017 απόσπασμα 
πρακτικού του Διοικητικού Συμβουλίου του φορέα «ΟΡ¬ 
ΓΑΝΙΣΜΟΣ ΑΝΑΠΤΥΞΗΣ ΚΡΗΤΗΣ ΑΝΩΝΥΜΗ ΕΤΑΙΡΕΙΑ 
(Ο.Α.Κ. Α.Ε.)». 

4. Την ανάγκη μετακίνησης του προσωπικού της εται¬ 
ρείας Ο.Α.Κ. Α.Ε., για την επίτευξη της αποτελεσματικό¬ 
τερης και απρόσκοπτης προώθησης του επιτελούμενου 
από την εταιρεία έργου: α) στο εσωτερικό για την επί¬ 
βλεψη και παρακολούθηση των εν εξελίξει έργων στην 
Περιφέρεια Κρήτης, όπως ο σχεδιασμός, η μελέτη, κατα¬ 
σκευή, εκμετάλλευση, διοίκηση και επίβλεψη του έργου 
του Νότιου Οδικού Άξονα Κρήτης, του Βόρειου Οδικού 
Άξονα Κρήτης και του υπόλοιπου Διευρωπαϊκού Δικτύου 
Μεταφορών Κρήτης, καθώς και για την ανάληψη, συ¬ 
ντήρηση, λειτουργία, διοίκηση, διαχείριση και εκμετάλ¬ 
λευση έργων εγγείων βελτιώσεων και η αξιοποίηση και 
εκμετάλλευση υδάτινων πόρων, όπως το έργο ύδρευσης 
Ηρακλείου Κρήτης και Αγίου Νικολάου από το Φράγμα 
Αποσελέμη, καθώς και υγρών αποβλήτων, 

β) στο εξωτερικό, για την υλοποίηση των συγχρηματο- 
δοτούμενων προγραμμάτων ΙΕΑΩΕΚ-ΟΙΕΟ & 5ΡΑΈΕ-0. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2111/20.06.2017 


5. Την από 3-4-2017 εισηγητική έκθεση του Γενικού 
Διευθυντή Οικονομικών Υπηρεσιών του Υπουργείου 
Υποδομών και Μεταφορών. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 110.500,00 €, η οποία 
επιμερίζεται στους κωδικούς 60.00.11 (αμοιβές εκτός 
έδρας, όταν δεν καλύπτουν έξοδα εκτός έδρας), 64.01.02 
(έξοδα μετακινήσεως προσωπικού) και 64.01.03 (έξοδα 
μετακίνησης τρίτων) για το τρέχον οικονομικό έτος και 
θα βαρύνει τον εγκεκριμένο προϋπολογισμό της εται¬ 
ρείας, σύμφωνα με το αριθμ. ΔΠΔΑδ/οικ.23339/1071 /Φ. 
ΟΑΚ/15-3-2017 έγγραφο του Υπουργείου Υποδομών και 
Μεταφορών, αποφασίζουμε: 

Καθορίζεται το ανώτατο ετήσιο όριο των επιτρεπόμε¬ 
νων, για το έτος 2017, ημερών εκτός έδρας του προσωπι¬ 
κού της εταιρείας «ΟΡΓΑΝΙΣΜΟΣ ΑΝΑΠΤΥΞΗΣ ΚΡΗΤΗΣ 
ΑΝΩΝΥΜΗ ΕΤΑΙΡΕΙΑ (Ο.Α.Κ. Α.Ε.)» για εκτέλεση υπηρε¬ 
σίας, ως κατωτέρω: 

1. Για τον Πρόεδρο και τον Διευθύνοντα Σύμβουλο, 
μέχρι εξήντα (60) ημέρες για έκαστο εξ αυτών. 

2. Για τα μέλη του Διοικητικού Συμβουλίου, μέχρι εί¬ 
κοσι (20) ημέρες για έκαστο εξ αυτών. 

3. Για τα Διευθυντικά στελέχη μέχρι είκοσι (20) ημέρες 
για έκαστο εξ αυτών. 

4. Για τους Μηχανικούς κατηγορίας ΠΕ καιΤΕ όλων 


των ειδικοτήτων, μέχρι εξήντα (60) ημέρες για έκαστο 
εξ αυτών. 

5. ΓιατουςΔικηγόρουςτηςεταιρείας, μέχρι είκοσι (20) 
ημέρες για έκαστο εξ αυτών. 

6. Για τους Διοικητικούς και λοιπούς υπαλλήλους, μέχρι 
δεκαπέντε (15) ημέρες για έκαστο εξ αυτών. 

Η δαπάνη που θα προκύψει από τις μετακινήσεις εκτός 
έδρας του προσωπικού της εταιρείας «ΟΡΓΑΝΙΣΜΟΣ 
ΑΝΑΠΤΥΞΗΣ ΚΡΗΤΗΣ ΑΝΩΝΥΜΗ ΕΤΑΙΡΕΙΑ (Ο.Α.Κ. Α.Ε.)» 
στο εσωτερικό και εξωτερικό της Επικράτειας έχει προ- 
βλεφθεί στον εγκεκριμένο προϋπολογισμό της εταιρείας 
για το τρέχον οικονομικό έτος. 

Οι ημέρες μετακίνησης εκτός έδρας που έχουν πραγ¬ 
ματοποιηθεί εντός του έτους 2017, μέχρι της δημοσίευ¬ 
σης της παρούσης, συμψηφίζονται με τις ημέρες εκτός 
έδρας που καθορίζονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 9 Ιουνίου 2017 

Οι Υπουργοί 


Αναπληρωτής Υπουργός Υποδομών και 

